section_heading: Povijest grada
paragraph_text: Posljednji ukrajinski vladari grada Lavova do 1340. bili su Andrij Jurijovič, Lev II. Jurjovič i potom knez Jurij II. Voleslav Trojdenovič. Godine 1349., poljski kralj Kazimir III. zauzima Lavov i kroz sedam godina (1356.) uvodi Magdeburško pravo. To daje dodatni silni poticaj razvitku grada, posebice se ističe armenska zajednica koja 1363. utemeljuje Armensku crkvu. U razdoblju od 1370. do 1387. Lavov se nalazi u sastavu Mađarske. Godine 1387. Lavov i okolica se pripajaju poljskoj kruni i kraljici Jadwigi. Kasnije će se neki od poljskih kraljeva kruniti upravo u Lavovu.